
Р Е П У Б Л И К A  С Р П С К А

ОПШТИНА ПЕЛАГИЋЕВО

НАЧЕЛНИК
tel. +387 54 810 088 

e – mail: nacelnik.pelagicevo@gmail.com

_______________________________________________________________________________
Број:  02-022- 124/26
Датум,  04.09.2026. године
На основу члана 54. и 59. Закона о локалној самоуправи ("Службени гласник Републике Српске", број: 97/16,36/19, 61/21, 10/25 и 14/25), члана 62. и 64. Статута Општине Пелагићево ("Службени  гласник Општине Пелагићево", број: 02/17 и 10/25), Одлуке о усвајању извршења плана буџета за 2026. годину („Службени гласник општине Пелагићево“, број: 1/26), начелник Општине Пелагићево  д о н о с и :

О Д Л У К У

о накнади превоза ученика средњег степена образовања са подручја Општине Пелагићево за школску 2026/2027 годину

I
Овом Одлуком регулишу се питања везана за накнаду плаћања превоза ученика средњег степена образовања са подручја општине Пелагићево, за школску 2026/2027. годину.

II
Општина Пелагићево у смислу претходне тачке, односно накнаде плаћа трошкове организованог превоза у пуном износу цијене мјесечне карте за све ученике средњег образовања са подручја општине Пелагићево, за школску 2026/2027. годину, чији један од родитеља има пребивалиште на територији Општине.
III
Сви ученици који буду користили повластицу превоза дужни су доставити Потврду/Увјерење школе о редовном школовању ученика за школску 2026/2027. годину, као и Увјерење о пребивалишту (ЦИПС потврда) за једног од родитеља који има пребивалиште на територији општине Пелагићево.
IV
Новчана средства за плаћање превоза ученика исплатиће се из буџета општине Пелагићево.
V
За реализацију ове Одлуке задужује се Одјељење за финансије и друштвене дјелатности.

VI
Ова Одлука ступа на снагу 8 (осам) дана од дана објаве у „Службеном гласнику општине Пелагићево“, а примјењиваће се за школску 2026/2027. годину.
Доставити:                                                                                                                      НАЧЕЛНИК ОПШТИНЕ
1. Начелнику Општине,                                                                                  _______________________
2. Одјељењу за финансије и друштвене дјелатности,                                      Славко Тешић
3. „Службеном гласнику општине Пелагићево“,
4. Огласна плоча општине Пелагићево и                                
5. Архиви.

